# Aristeu de Corint

### De Viquipèdia

Aristeu (o Aristees) fou un grec de Corint, fill d'Adimantos, que va dirigir les tropes enviades per Corint en ajut de la revolta de Potidea el 432 aC.

A la seva arribada fou nomenat comandant en cap de la infanteria aliada, es va trobar amb l'atenenc Càl·lies però fou derrotat.

Després, al front de les seves tropes, que el seguien per fidelitat personal, va obtenir algunes victòries però es va haver de refugiar a la ciutat on va quedar assetjat. Va aconseguir escapar amb 500 homes.

Després va dirigir petits combats a la península Calcídica i va negociar l'arribada d'ajut des de el Peloponès.

Poc abans de la caiguda final de Potidea el 430 aC va ser enviat com ambaixador a la cort del rei de Pèrsia però pel camí es va trobar amb Sitalces, rei dels odrisis, i mentre estava amb aquest el seu fill Sadocos el va entregar als atenencs. Portat a Atenes fou immediatament condemnat a mort i executat.

Obtingut de "http://ca.wikipedia.org../../../a/r/i/Aristeu_de_Corint_3df6.html"

Categoria: Militars grecs

##### Views

- Article
- Discussió
- Revisió actual

##### Cerca